DTC ดีเดย์ชื่อย่อใหม่ “DUSIT” 24 มิ.ย.นี้
DTC แจ้งเปลี่ยนชื่อย่อหลักทรัพย์ใหม่ “DUSIT” เริ่มตั้งแต่ 24 มิ.ย.นี้ เพื่อสร้างการจดจำ และตอกย้ำแบรนด์ “ดุสิตธานี”
22 มิ.ย. 2564

บริษัท ดุสิตธานี จำกัด (มหาชน) หรือ DTC เปิดเผยว่า บริษัทแจ้งเปลี่ยนชื่อย่อในการซื้อขายหลักทรัพย์จาก DTC เป็น DUSIT มีผลตั้งแต่วันที่ 24 มิถุนายน 2564 เป็นต้นไป หลังจาก “ดุสิตธานี” เป็นบริษัทจดทะเบียนรายแรกๆ ที่เข้าทำการจดทะเบียนและซื้อขายในตลาดหลักทรัพย์ฯ ตั้งแต่วันแรกที่เปิดทำการเมื่อวันที่ 30 เมษายน 2518 หรือกว่า 46 ปีมาแล้ว
ทั้งนี้ การเปลี่ยนแปลงชื่อย่อเป็น DUSIT เพื่อสร้างการจดจำ และตอกย้ำแบรนด์ “ดุสิตธานี” ให้กับทั้งนักลงทุนว่ากำลังลงทุนใน “ดุสิต” และสอดคล้องกับที่ตลาดหลักทรัพย์ฯ ปรับข้อกำหนดชื่อย่อของบริษัทจดทะเบียนมีความยาวไม่เกิน 6  ตัวอักษร